Ornama lorio

Ornama lorio (Saudareos ornata) estas specio de papagaj birdoj, en la familio Psittaculidae. Ĝi troviĝas kiel endemio nur en Sulaveso en Indonezio.Coates, B. J., & K. D. Bishop (1997). A Guide to the Birds of Wallacea. Dove Publications Pty. Ltd.  Ĝi vivas en arbaroj, manglejoj kaj plantejoj, kaj estas surloke ofta.

Taksonomio
La ornama lorio estis formale priskribita de la sveda natursciencisto Carl Linnaeus en 1758 en la 10a eldono de lia verko Systema Naturae kun la duvorta nomo Psittacus ornatus. Linnaeus bazis sian priskribon sur la "Lory Parrakeet", kiun priskribis kaj bildigis en 1751 George Edwards en sia "A Natural History of Uncommon Birds". Linnaeus mise specifigis la tipan lokon kiel "Ameriko" kvankam Edwards estis asertinta, ke la birdo estis devena el "Orientaj Hindioj" (fakte el la Indonezia insulo Sulaveso).

La ornama lorio estis iam metita en la genron Trichoglossus, sed ĝi estis translokigita al ĵus enkondukigita genro Saudareos baze sur la rezultoj de molekulgenetika analizo de lorioj publikigita en 2020.

Aspekto
La ornama lorio estas ĉefe verda papago ĉirkaŭ 25 cm longa. Ĝia kapo super la okuloj estas purpurblua kaj ĝia vizaĝo sub la okuloj estas ruĝa. Ruĝo estas ĉe la malantaŭo de la kapo kaj flava malantaŭ la okuloj. Ĝi ne havas kolumon ĉe la malantaŭo de la kolo, kiel havas ĉielarkaj lorioj. Ĝia mentono ĝis brusto havas transversajn striojn ruĝajn kaj bluajn. Ĝia abdomeno estas verda kun maldensa varia flava skvameco. La beko estas oranĝruĝa, la irisoj estas malhele oranĝaj, la okulringo estas malhelgriza, kaj la kruroj estas grizaj. plate 13.

 Kutimaro 
La ornama lorio kutime kolektiĝas en paroj aŭ en malgrandaj aroj, kvankam ankaŭ grandaj aroj estis observitaj. Ĝi povas kelkfoje formi miksitajn arojn kun la Flavecverda lorio.

Referencoj

 Forshaw, Joseph M. (2006). Parrots of the World; an Identification Guide. Bildoj de Frank Knight. Princeton University Press. ISBN 0-691-09251-6.
 Collar N (1997) "Family Psittacidae (Parrots)" en Handbook of the Birds of the World Volume 4; Sandgrouse to Cuckoos (eld. del Hoyo J, Elliott A, Sargatal J) Lynx Edicions:Barcelona. 

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Indonezio